साफ दिखते टॉयलेट में लाखों वायरस, जर्म फ्री रखने का क्या है सही तरीका
Best Bathroom Cleaning Tips And Hacks In Hindi - Bathroom Saaf Karne Ka Tarika. बाथरूम को कैसे बैक्टीरिया फ्री करें और क्या-क्या चीजें बाथरूम में नहीं रखनी चाहिए।
जब भी हम किसी के घर जाते हैं तो उसके घर के हाइजीन का पता उसके बाथरूम-टॉयलेट को देखकर लगाने की कोशिश करते हैं।
ये घर का एक ऐसा हिस्सा है, जिसे हम साफ तो रखते हैं, उसके बाद भी उसमें लाखों जर्म्स-बैक्टीरिया होते हैं।
कई रिसर्च और स्टडी में यह पाया गया है कि टॉयलेट को फ्लश करने से बनने वाली एरोसोल की बूंदें बैक्टीरिया और वायरस का ठिकाना बन जाती हैं। ये एरोसोल बाथरूम की फर्श या दिवार पर गिरती हैं।
टॉयलेट में बने एरोसोल से किसी को भी सीरियस इन्फेक्शन होने की संभावना रहती है।
आज जरूरत की खबर में बात करेंगें कि बाथरूम को कैसे वायरस और बैक्टीरिया फ्री करें। साथ ही क्या-क्या चीजें बाथरूम में नहीं रखनी चाहिए।
सवाल: सबसे पहले समझते हैं कि गंदा बाथरूम-टॉयलेट यूज करने से कौन सी बीमारियां हो सकती हैं?
जवाब: इससे इन्फेक्शन और कई बीमारियों का खतरा रहता है। नीचे लगे क्रिएटिव में समझते हैं।
ऊपर लगे क्रिएटिव को समझते हैं कि ये बीमारियां कैसे होती हैं?
​यूरिन इन्फेक्शन: गंदा टॉयलेट यूज करने से महिलाओं को UTI यानी यूरिनरी ट्रैक्ट इन्फेक्शन समेत कई तरह की बीमारियां होने का रिस्क रहता है। इन इन्फेक्शन की वजह से कई बार प्रेग्नेंसी में, मेंस्ट्रुएशन में दिक्कतें हो सकती हैं।
एक रिपोर्ट के मुताबिक लगभग 40% महिलाएं अपनी लाइफ में कभी न कभी यूरिन इन्फेक्शन की परेशानी झेलती हैं।
नोरोवायरस इन्फेक्शन: नोरोवायरस बहुत डेंजरस और इनफेक्शियस वायरस है। इसकी वजह से उल्टी-डायरिया की प्रॉब्लम हो सकती है। ये इन्फेक्शन, इन्फेक्टेड पर्सन के कॉन्टेक्ट में आने से भी हो सकता है।
​हेपेटाइटिस ए इन्फेक्शन: हेपेटाइटिस ए इन्फेक्शन गंदा टॉयलेट यूज करने से होता है। बुखार, उल्टी और पेट में ऐंठन आदि इसके लक्षण हैं। ये इन्फेक्टेड लोगों के वेस्ट से फैलता है। एक ही बाल्टी या मग यूज करने से भी ये फैलता है।
ई-कोलाई इन्फेक्शन: ये इन्फेक्शन टॉयलेट के दरवाजों पर लगे बैक्टीरिया से फैलता है। इसमें खूनी दस्त, उल्टी, पेट में ऐंठन जैसी प्रॉब्लम हो सकती है। इससे छुटकारा पाने के लिए बाथरूम-टॉयलेट के दरवाजे भी साफ-सुथरे रखने चाहिए।
​सर्दी-जुकाम: गंदगी से बैक्टीरिया या वायरस से जुड़ी कई बीमारियां हो सकती हैं। अगर आपसे पहले किसी इन्फेक्टेड पर्सन ने टॉयलट सीट यूज की, फिर आपने इसे यूज किया। तो इससे आपको इन्फेक्शन होने का रिस्क रहता है।
सवाल: बाथरूम-टॉयलेट दिखने में तो साफ दिखता है तो भी बदबू क्यों आती है?
जवाब: कई बार हम टॉयलेट साफ करने और चमकाने में घंटों वेस्ट कर देते हैं। उसके बाद भी टॉयलेट बैक्टीरिया फ्री नहीं होता है और बदबू आती है।
इसकी कई वजहें हैं...
गीला तौलिया और कपड़ें: नहाने के बाद गीला तौलिया और गंदे कपड़े ऐसे ही बाथरूम में डाल देते हैं। कई घंटों तक पड़े रहने से पूरे बाथरूम से बदबू आने लगती है।
ड्रेनेज में खराबी: बाथरूम या टॉयलेट के ड्रनेज सिस्टम में खराबी होती है तो फ्लश करने के बाद भी वेस्ट वॉटर पाइप या कमोड पाइप में रह जाता है। वो सीवेज में जाने के बजाए पाइप में फंसा रह जाता है। जिससे बदबू आने लगती है।
अच्छे से साफ-सफाई न करना: ठीक से क्लीनिंग एजेंट से सफाई न करने पर भी बाथरूम, टॉयलेट से बदबू आती है। या फिर यूरिनेट करने के बाद फ्लश न करना भी एक वजह है।
सवाल: बाथरूम से बदबू दूर करने के लिए क्या करना चाहिए?
जवाब: पॉइंट्स में समझते हैं…
ऊपर लगे क्रिएटिव को अब समझते हैं कि ऐसा क्यों करते हैं…
ब्यूटी प्रोडक्ट: बाथरूम में लड़कियां जल्दी तैयार होने के लिए ब्यूटी प्रोडक्ट रखती हैं। लड़के भी अपनी सेविंग क्रीम, ट्रिमर, हेयर जेल, फेस क्रीम बाथरूम में रखते हैं। कई बार इन चीजों के ढक्कन खुले रह जाते हैं। जिससे जर्म्स अंदर जा सकते हैं।
दवाइयां: जिन लोगों को खाली पेट दवा खानी होती है। वो अपना मेडिसिन बॉक्स बाथरूम में रखते हैं। ढक्कन खुला रह जाने से नमी से दवाइयां और मेडिकल क्रीम खराब सकती है। इसलिए ऐसा बिल्कुल न करें।
टूथ ब्रश और पेस्ट: कई लोग बाथरूम में ही टूथ ब्रश और पेस्ट रखते हैं। ऐसा करने से नमी की वजह से ब्रश और पेस्ट में बैक्टीरिया जा सकते हैं। जो आपके दांतों के साथ हेल्थ के लिए डेंजरस हो सकता है।
बाथ टॉवल: नहाने के बाद बहुत से लोग बॉडी पोंछकर टॉवल बाथरूम में ही रख देते हैं। इससे टॉवल में बैक्टीरिया आ जाते हैं। दोबारा यूज करने से बैक्टीरिया आपके शरीर के अंदर जा सकते हैं।
इलेक्ट्रॉनिक आइटम्स: लोगों की बाथरूम में गाने सुनने, मोबाइल चलाने की आदत होती है। कई लोग तो आइपॉड या रेडियो अपने बाथरूम में ही रखते हैं। नमी की वजह से ये चीजें खराब हो सकती हैं।
किताबें और मैगजीन: कई लोगों को बाथरूम में किताबें या मैगजीन पढ़ने की आदत होती है। अपनी आदत के चलते इन चीजों को वो बाथरूम में ही रख देते हैं। ऐसे में नमी से पेपर प्रोडक्ट मॉइश्चर सोख लेते हैं और इनमें बैक्टीरिया पनपने लगते हैं।
सवाल: अगर बाथरूम में टॉयलेट सीट अटैच नहीं है फिर भी ये सारा सामान वहां नहीं रखना चाहिए?
जवाब: हां बिल्कुल नहीं रखना चाहिए। बाथरूम में पानी की वजह से नमी रहती है। नमी के कई तरह के बैक्टीरिया पनपते हैं। इसलिए बाथरूम में टॉयलेट सीट नहीं भी हो, फिर भी ये सामान नहीं रखने चाहिए।
सवाल: बाथरूम कितनी बार साफ करना चाहिए?
जवाब: एक हफ्ते में एक बार बाथरूम को डीप क्लीन करना चाहिए। जिसमें वॉश-बेसिन यानी सिंक भी शामिल है।
आप रोजाना डिसिन्फेक्टन्ट डालकर झाड़ू लगाएंI
सवाल: बाथरूम को जर्म फ्री रखने के लिए क्या करना चाहिए?
जवाब: नीचे लगे क्रिएटिव से समझते हैं।
सवाल: बाथरूम टॉवेल को कब साफ करना चाहिए?
जवाब: लोग बाथरूम की सफाई तो बहुत अच्छे से कर लेते हैं, लेकिन टॉवेल को क्लीन करना भूल जाते हैं। हर दूसरे दिन अपनी बाथरूम टॉवल को वॉश करें।
सवाल: बाथमैट की साफ-सफाई कब करनी चाहिए?
जवाब: कई लोग बाथमैट को बाथरूम क्लीनिंग का हिस्सा नहीं मानते। बल्कि इसे भी रेगुलर साफ करना चाहिए।
बाथमैट पानी से गीले हो जाते हैं। इन पर गंदगी और मैल जमा हो जाता है। इसलिए इन्‍हें बीच-बीच में धोकर धूप में सुखा लेना चाहिए।
सवाल: टॉयलेट सीट को कितने दिन में साफ करना चाहिए?
जवाब: टॉयलेट सीट को हफ्ते में दो बार डीप क्लीनिंग जरूर करना चाहिए। अगर आपका परिवार बड़ा है, तो हर दो से तीन दिन में कमोड को साफ करें।
सवाल: टॉयलेट सीट को कैसे साफ करें?
जवाब: पॉइंटर से समझते हैं…
ऑटोमेटिक क्लीनर 
क्लीनिंग टेबलेट 
विनेगर-बेकिंग सोडा
जरूरत की खबर के कुछ और आर्टिकल भी पढ़ें…
1.घर खरीदने का बना रहे हैं प्लान:होम लोन लेते वक्त न करें ये गलती; जानिए पूरा प्रोसेस
2. समर वेकेशन पर कार ड्राइव कर जा रहे हैं:चलती कार में क्यों आती है नींद; बिना झपकी करें सेफ ड्राइव
